
Kommunedirektørens innstilling
Rapportering på større investeringsprosjekter, slik det framgår av saken, tas til orientering.


SAKSUTREDNING
Bakgrunn for saken
Det rapporteres på investeringsprosjekter til relevant utvalg ut ifra det tjenesteområde prosjektet sorterer under. Siste rapport ble gitt i møte 27.05.2026, OS 06/26.
Saksfremstilling
Rapport enkeltprosjekter:
I figurene under er det angitt følgende beslutningspunkter:
·       B0 – bestilling (administrativt)
·       B1 – konseptvalg (politisk)
·       B2 – bevilgning (politisk)
·       B3 – overlevering (administrativt)
·       B4 – avslutning (politisk)
Basishall Kjølnes
Omfang: Ombygging av den gamle svømmehallen på Kjølnes til ny basishall for trening.
Prosjektfase: Gjennomføring (bygging)
Budsjett: 49,4 MNOK (HP 2025 – 2028 med justering 1. tertialrapport 2025)	Prognose: 40 MNOK
Framdrift: Hoppegrop er montert. Fasade er ferdigstilt. Innvendige overflater i hallen er tilnærmet ferdig. Avsluttende tømrer-, elektro- og rørarbeider pågår. Framdriften i sluttfasen er anstrengt, og en forsinkelse kan ikke utelukkes.

Økonomi: Kontrakt inngått under kalkulert kostnad, og prognosen er redusert tilsvarende.  	Tippemiddelsøknaden er godkjent, og basishallen er innvilget et tilskudd på 5,9 MNOK.
SHA/ HMS: Ingen relevante forhold
Øvrige kommentarer:


FRITIDSKLUBB HEISTAD
Omfang: Etablere en erstatning for dagens ungdomstilbud i Lundedalen.
Prosjektfase: Utredning
Budsjett: 10 MNOK (HP 2026 – 2029)	Prognose: 29,25 MNOK
Framdrift: Bystyret vedtok i sak 74/26 at det skal etableres ungdomsklubb i eksisterende svømmehall, samt møteplass for eldre, lag og foreninger i møterom og treningsrom i Heistadhallen. Konkurranse på rådgivergruppe er lyst ut med tilbudsfrist 28.08.2026.

Økonomi: Prognosen reflekterer antatt investeringsramme angitt i B1. Økt investering utover 10 MNOK innarbeides i HP 2027 - 2030.
SHA/ HMS: Ingen relevante forhold
Øvrige kommentarer:


Ny barneskole i Langangen
Omfang: Gjenoppføre Langangen skole etter brannen i august 2025.
Prosjektfase: Planlegging
Budsjett: 0 MNOK (HP 2026 – 2029)	Prognose: 0 MNOK
Framdrift: Skisseprosjektet er klart for presentasjon for aktuelle interessenter. Forprosjekt og underlag for totalentreprise forventes ferdig i september/ oktober. Forventet byggestart 1. kvartal 2027.

Økonomi: Bygging av nytt skolebygg er forutsatt gjennomført innenfor rammene av forsikringsoppgjøret, med unntak av egenandel.
SHA/ HMS: Ingen relevante forhold
Øvrige kommentarer: Denne saken gjennomføres av forsikringsselskapet, og det vil ikke bli et politisk beslutningspunkt B2 med mindre man ønsker å ta inn tiltak eller kvaliteter som går utover det som dekkes.


Ny skolestruktur - sammenslåing av Klevstrand skole og Stridsklev skole
Omfang: Vurdere rehabilitering eller nybygg på Stridsklev
Prosjektfase: Utredning
Budsjett: 0 MNOK (HP 2026 – 2029)	Prognose: 0 MNOK
Framdrift: Eksterne rådgivere er engasjert for å gjøre en uavhengig vurdering av arealbehov, muligheter for ombruk av eksisterende bygg, og overordnede økonomiske konsekvenser ved rehabilitering sammenlignet med nybygg. Rapport forventes klar primo september, og vil bli fremmet som sak i oktober.

Økonomi: Det er ikke avsatt midler til tiltaket i gjeldende HP. Skolestrukturutredningen antydet en investering på 173 MNOK ved rehabilitering, og 410 MNOK ved nybygg.
SHA/ HMS: Ingen relevante forhold
Øvrige kommentarer:

